PTG ส่งบ.ย่อยถือหุ้น ”ทรีซิกซ์ตี้ ซัพพลายเชน“ 20% รุกธุรกิจขนส่งออนไลน์
PTG ส่งบ.ย่อยเข้าถือหุ้น ”ทรีซิกซ์ตี้ ซัพพลายเชน“ สัดส่วน 20% รุกธุรกิจตัวกลางด้านการขนส่ง – โลจิสติกส์ในรูปแบบแพลตฟอร์มออนไลน์
PTG ส่งบ.ย่อยเข้าถือหุ้น ”ทรีซิกซ์ตี้ ซัพพลายเชน“ สัดส่วน 20% รุกธุรกิจตัวกลางด้านการขนส่ง – โลจิสติกส์ในรูปแบบแพลตฟอร์มออนไลน์
20 ม.ค. 2565

บริษัท พีทีจี เอ็นเนอยี จำกัด (มหาชน) หรือ PTG เปิดเผยว่า บริษัท แมกซ์ เวนเจอร์ส จำกัด ซึ่งเป็นบริษัทย่อยของบริษัท ได้เข้าร่วมลงทุนใน บริษัท ทรีซิกซ์ตี้ ซัพพลายเชน จำกัด  โดยได้มีการลงนามในสัญญาผู้ถือหุ้นและสัญญาจองซื้อหุ้นเพิ่มทุน เพื่อประกอบธุรกิจเป็นตัวกลางด้านการขนส่ง และโลจิสติกส์ในรูปแบบแพลตฟอร์มออนไลน์
สำหรับการให้บริการขนส่งโดยรถขนส่งเชิงพาณิชย์และธุรกิจที่เกี่ยวข้อง โดยบริษัท แมกซ์ เวนเจอร์ส จำกัดจะถือหุ้นไม่เกินร้อยละ 20 ของจำนวนหุ้นทั้งหมดใน บริษัท ทรีซิกซ์ตี้ ซัพพลายเชน จำกัด โดยทุนจดทะเบียนปัจจุบัน 6,000,000 บาท แบ่งออกเป็นหุ้นสามัญ จำนวน 60,000 หุ้น มูลค่าที่ตราไว้หุ้นละ 100 บาท ทุนจดทะเบียนหลังเพิ่มทุน 7,500,000 บาท แบ่งออกเป็นหุ้นสามัญ จำนวน 75,000 หุ้น มูลค่าที่ตราไว้หุ้นละ 100 บาท